Diari Oficial de la Generalitat Valenciana


Sumari del DOGV 10176, del 11-12-2024 (2024/13938)

RESOLUCIÓ de 4 de desembre de 2024, de la Direcció General d'Innovació i Inclusió Educativa, de concessió de subvencions dirigides a les associacions de famílies d'alumnes, associacions d'alumnes, les seues federacions i confederacions, convocades per la Resolució de 28 d'octubre de 2024, de la Conselleria d'Educació, Cultura, Universitats i Ocupació (DOGV 9969, 30.10.2024).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10886

Data del DOGV
:   11-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13744

CVE
:   KWNO-G-3434-10525

Data del document
:   04-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * alumne
    * associació
    * ensenyament

Per la Resolució de 28 d'octubre de 2024, de la Conselleria d'Educació, Cultura, Universitats i Ocupació, es van aprovar les bases reguladores i les convocatòries per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions (DOGV 9969, 30.10.2024).

L'apartat resolutiu 3 de la resolució esmentada disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per resolució de l'òrgan competent i publicada en el *Diari Oficial de la Generalitat Valenciana*  i que cada convocatòria determinarà el col·lectiu al qual va destinada la subvenció corresponent.

En l'annex II de l'orde esmentada es convoquen subvencions per a finançar els gastos de funcionament i el foment d'activitats de la participació, associació, inclusió i formació de famílies de l'alumnat, realitzades per les associacions de famílies de l'alumnat de centres docents no universitaris sostinguts amb fons públics de la Generalitat, les seues federacions i confederacions.

D'acord amb l'apartat resolutiu segon de la convocatòria, l'import global màxim destinat a les subvencions a les quals es referix esta convocatòria és de 600.000,00 euros. La quantitat esmentada es finançarà a càrrec del capítol IV, línia de subvenció S0118, subprograma 421E00, prevista en la Llei 8/2023, de 27 de desembre, de pressupostos de la Generalitat per a l'exercici 2024.

En atenció als seus respectius àmbits de representació i d'acció territorial, es realitza un repartiment entre les AFA, confederacions i federacions d'AFA, amb la finalitat d'assegurar les dotacions necessàries per al funcionament correcte i l'activitat d'estes. Això motiva que el repartiment de la línia de subvenció siga:

a) Entre les AFA: 250 subvencions de 900,00 euros, amb un import total de 225.000,00 euros.

b) La resta de l'import total de la subvenció, que ascendix a 375.000,00 euros, es destinarà a les confederacions i federacions d'AFA i es distribuirà de la manera següent:

b.1) A les confederacions de federacions d'AFA els correspon un import global de 235.000,00 euros.

b.2) A les federacions d'AFA els correspon un import global de 140.000,00 euros.

D'acord amb l'apartat resolutiu 8 de la Resolució de 28 d'octubre de 2024, i de l'apartat resolutiu sèptim de l'annex II de la resolució esmentada, es van publicar en la web de la Conselleria d'Educació, Cultura i Esport

<https://ceice.gva.es/va/web/madres-padres-alumnos/subvenciones>  i en la seu electrònica de la Generalitat, [https://sede.gva.es](https://sede.gva.es/), les relacions d'entitats sol·licitants que havien sigut admeses (annex I), les que havien d'esmenar determinats aspectes de la sol·licitud presentada (annex II) i les que havien sigut excloses (annex III), perquè les entitats que s’indicaven en l'annex II així com les entitats que s'havien omés per no figurar en les relacions d'admesos (annex I) ni exclosos (annex III) esmenaren la falta i/o acompanyaren els documents que s'indicaven en el requeriment, en el termini de 5 dies des de la publicació del requeriment.

Tal com preveuen els apartats resolutius 11 de la resolució de les bases i l'apartat resolutiu octau de l'annex II de la resolució esmentada, l'avaluació de les sol·licituds de concessió de subvencions ha sigut realitzada per la comissió avaluadora constituïda a este efecte que, després de l'estudi i la revisió de la totalitat de sol·licituds presentades, ha emés el corresponent informe, que conté la puntuació obtinguda per cadascuna de les sol·licituds admeses. Així mateix, comprén la relació de sol·licituds que no han sigut valorades per considerar que hi concorren motius per a la seua exclusió o desistiment.

Per a la valoració de les sol·licituds, s'han aplicat els criteris assenyalats en l'apartat resolutiu desé de la resolució d'aprovació de les bases i la convocatòria.

Finalment, de conformitat amb el que es preveu en l'apartat resolutiu 12 de la resolució de les bases reguladores, i l'apartat resolutiu onze de l'annex II de la resolució esmentada, i a la vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a esta direcció general la proposta de resolució per a la concessió d'estes subvencions, convocades mitjançant la Resolució de 28 d'octubre de 2024.

De conformitat amb tot això, per delegació del conseller d'Educació, Cultura, Universitats i Ocupació,

RESOLC

*Primer*

Concedir amb càrrec al capítol IV, línia de subvenció S0118, subprograma 421E00, prevista en la Llei 8/2023, de 27 de desembre, de pressupostos de la Generalitat per a l'exercici 2024 de la Conselleria d'Educació, Cultura, Universitats i Ocupació, subvencions per import global de 235.000,00 euros distribuïts entre les confederacions de federacions d'associacions de famílies d'alumnat que s'indiquen en l'annex I de la present resolució per les quantitats indicades en este.

*Segon*

Concedir amb càrrec al capítol IV, línia de subvenció S0118, subprograma 421E00, prevista en la Llei 8/2023, de 27 de desembre, de pressupostos de la Generalitat per a l'exercici 2024 de la Conselleria d'Educació, Cultura, Universitats i Ocupació, subvencions per import global de 140.000,00 euros distribuïts entre les federacions d'associacions de famílies d'alumnat que s'indiquen en l'annex I de la present resolució per les quantitats indicades en este.

*Tercer*

Es lliurarà el 100 % de la subvenció una vegada publicada la resolució de concessió i amb caràcter previ a la presentació de la justificació d'acord amb l'exempció aprovada en l'article 44, apartat 2, paràgraf g), de la Llei de pressupostos per a l'exercici 2024 per a estes subvencions.

Així mateix, i d'acord amb l'apartat 18, paràgraf v) del mateix article, queden exemptes les entitats beneficiàries de les subvencions concedides de l'obligació de prestar les garanties previstes per l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

*Quart*

El termini de justificació de les subvencions concedides serà de huit dies hàbils, a comptar de l'endemà de la publicació de la resolució definitiva en el web de la Conselleria d'Educació, Cultura, Universitats i Ocupació

<https://ceice.gva.es/va/web/madres-padres-alumnos/subvenciones>  i en la seu electrònica de la Generalitat, [https://sede.gva.es](https://sede.gva.es/).

Les federacions i confederacions beneficiàries d'estes subvencions hauran de complir les obligacions i normes de justificació previstes en la Resolució de 28 d'octubre de 2024, de la Conselleria d'Educació, Cultura, Universitats i Ocupació, per la qual s'aproven les bases reguladores i es convoquen estes subvencions (DOGV 9969, 30.10.2024).

Contra la present resolució, que posa fi a la via administrativa, es podrà interposar un recurs contenciós administratiu en el termini de dos mesos a comptar de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'este mateix òrgan en el termini d'un mes comptat en els mateixos termes, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que les persones interessades puguen presentar qualsevol altre recurs que consideren oportú.

ANNEX I

*CONFEDERACIONS*

|  |  |  |  |  |
| --- | --- | --- | --- | --- |
| *Núm.* | *Expedient* | *NIF* | *Sol·licitant* | *Import* |
| 1 | AMPACO/2024/1 | T72676061 | CONFEDERACIÓ DE PARES D'ALUMNES DE LA COMUNITAT VALENCIANA | 74.305,14 € |
| 2 | AMPACO/2024/2 | H90975108 | CONFEDERACIÓ APM COMUNITAT VALENCIANA GONZALO ANAYA | 83.566,05 € |
| 3 | AMPACO/2024/3 | A08691788 | CONFEDERACIÓ VALENCIANA D’ASSOCIACIONS DE PARES I MARES D’ALUMNES. COVAPA | 77.128,81 € |

  

*FEDERACIONS*

|  |  |  |  |  |
| --- | --- | --- | --- | --- |
| *Núm.* | *Expedient* | *NIF* | *Sol·licitant* | *Import* |
| 1 | AMPAFE/2024/1 | Q18721125 | FEDERACIÓ CATÒLICA D'ASSOCIACIONS DE PARES I MARES D’ALUMNES | 18.195,19 € |
| 2 | AMPAFE/2024/3 | D87411772 | FEDERACIÓ PROVINCIAL D'ASSOCIACIONS DE MARES/PARES ENRIC VALOR D’ALACANT | 19.421,23 € |
| 3 | AMPAFE/2024/4 | J23520230 | FAPA GABRIEL MIRÓ D’ALACANT | 22.092,60 € |
| 4 | AMPAFE/2024/5 | Y08802514 | FEDERACIÓ D’ASSOCIACIONS PARES ALUMNES ESCOLA I FAMÍLIA | 17.367,69 € |
| 5 | AMPAFE/2024/6 | S87242738 | FEDERACIÓ CATÒLICA D'ASSOCIACIONS DE PARES D’ALUMNES. FCAPA | 19.323,82 € |
| 6 | AMPAFE/2024/8 | V11100226 | FAMPA CASTELLÓ PENYAGOLOSA | 19.965,72 € |
| 7 | AMPAFE/2024/10 | P90786052 | FAMPA VALÈNCIA. FEDERACIÓ D’ASSOCIACIONS DE PARES D’ALUMNES DE LA PROVÍNCIA DE VALÈNCIA | 23.633,75 € |

  
  

València, 4 de desembre de 2024

(p. d. Resolució 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa